അക്കൌണ്ടിൽ മിനിമം ബാലൻസ് സൂക്ഷിച്ചില്ലെങ്കിൽ ഈടാക്കിയിരുന്ന പിഴത്തുക എസ് . ബി . ഐ കുറച്ചു . അക്കൌണ്ട് അടച്ചു പൂട്ടുന്നതിന് ഈടാക്കിയിരുന്ന പിഴത്തുകയിലും എസ് . ബി . ഐ ഇളവ് പ്രഖ്യാപിച്ചു . ഐയുടെ അസോസിയേറ്റ് ബാങ്കുകളുടെ ചെക്ക്ബുക്കുകളും ഐ . എഫ് . എസ് . സി കോഡുകളും ഇന്നുമുതൽ അസാധുവായി . പുതിയ ചെക്ക് ബുക്കുകൾക്ക് അപേക്ഷിക്കാമെന്ന് എസ് . ബി . ഐ അറിയിച്ചിട്ടുണ്ട് . സ്റ്റേറ്റ് ബാങ്ക് ഓഫ് ട്രാവൻകൂർ ( എസ് . ബി . ടി ) , സ്റ്റേറ്റ് ബാങ്ക് ഓഫ് പട്യാല , സ്റ്റേറ്റ് ബാങ്ക് ഓഫ് - ബിക്കാനേർ , ജെയ്പൂർ , റായ്പൂർ , ഹൈദരാബാദ് , ഭാരതീയ മഹിള ബാങ്ക് എന്നിവയിൽ അക്കൌണ്ടുകൾ ഉള്ളവരാണ് പുതിയ ചെക്ക് ബുക്കിന് അപേക്ഷിക്കേണ്ടത് . ബേസിക് സേവിങ്സ് അക്കൌണ്ടിലേക്ക് മാറ്റുന്നതിന്റെ ഭാഗമായുള്ള റഗുലർ സേവിങ്സ് ബാങ്ക് അക്കൌണ്ട് അടച്ചു പൂട്ടലിന് ഈടാക്കിയിരുന്ന പിഴ പൂർണമായും എടുത്തു കളഞ്ഞു . രോഗബാധിതരായ അക്കൌണ്ടുടമകൾ സേവിങ്സ് അക്കൌണ്ടുകൾ അടച്ചുപൂട്ടുന്നതിന് ചാർജുകൾ ഈടാക്കില്ല . നേരത്തെ ഇതിന് 500 രൂപയും 18 ശതമാനം ജി . എസ് . ടിയും ഈടാക്കിയിരുന്നു . നേരത്തെ മെട്രോ സിറ്റികളിലെ അക്കൌണ്ടുകളിൽ മാസം സൂക്ഷിക്കേണ്ട മിനിമം തുകം 5000 ആയിരുന്നു . ഇത് 3000 ആയി വെട്ടിക്കുറച്ചു . പെൻഷൻ അക്കൌണ്ടുകൾ , ഗവൺമെന്റിന്റെ സാമൂഹ്യ ക്ഷേമ പദ്ധതിയുടെ ഭാഗമായ അക്കൌണ്ടുകൾ , പ്രായപൂർത്തിയാവാത്തവരുടെ അക്കൌണ്ടുകൾ എന്നിവയ്ക്ക് മിനിമം ബാലൻസ് മാനദണ്ഡം എടുത്തു കളഞ്ഞു . നേരത്തെ മെട്രോ നഗരങ്ങളിലെ അക്കൌണ്ടുകളിൽ മിനിമം ബാലൻസ് സൂക്ഷിച്ചില്ലെങ്കിൽ 50 - 100 രൂപയും ഒപ്പം 18 ശതമാനം ജി . എസ് . ടിയും ഈടാക്കിയിരുന്നു . ഇത് 30 - 50 വരെയാക്കി കുറച്ചു . അർബൻ മേഖലകളിൽ മിനിമം ബാലൻസില്ലെങ്കിൽ ഈടാക്കിയ ചാർജ് 40 - 80 രൂപയിൽ നിന്ന് 30 - 50 രൂപയാക്കി കുറച്ചു . സെമി അർബൻ മേഖലയിൽ 20 - 40 ആക്കി . ഇത് നേരത്തെ 25രൂപ മുതൽ 75 വരെയായിരുന്നു . അതേസമയം മെട്രോ ഒഴികെയുള്ള ഇടങ്ങളിൽ നേരത്തെയുള്ള മിനിമം ബാലൻസ് മാനദണ്ഡമായ 3000,2000,1000 എന്നിവയിൽ മാറ്റമുണ്ടാകില്ലെന്നും എസ് . ബി . ഐ അറിയിച്ചു .